Rino Serra/Le fior dël mal/161


XIII. Le plente d'un Icaro 
J'apassionà 'd le bagasse 
A son giojos, frèsch e bin ciadlà; 
Riguard a mi, i l'hai ij brass ës-ciapà 
Përchè a nivole a son liasse. 

Grassie a incomparàbij astr 
Che 'n fond al cel a flambo, 
Mè euj consumà a vëddo 
Mach pì arcòrd ëd soj rossastr. 

Për gnente dle spassi 'mbelessì 
Ël senter e la fin i truv-reu; 
Mi i sai pa sot qual euj ëd feu 
Mia ala s-ciapesse i l'hai sentì; 

E doa l'amor për ël bel, brusà, 
I l'avrai pa l'onor sublim 
Ëd doné mè nòm a l'abim 
Che da tomba 'm sërvirà. 

Rino Serra
Leteratura piemontèisa
Baudelaire